
REGULAMENT DE ORDINE INTERIOARA
ASPECTE GENERALE:

Prezentul Regulament de Ordine Interioara al MiniClubului Cristina (numit in continuare ROI) este constituit in conformitate  cu Legea Invatamantului nr 84/1995, Legea nr 128/1997 privind statutul Personalului Didactic si Legea nr 272/2004 privind Protectia si Promovarea Drepturilor Copilului.

Respectarea ROI este obligatorie pentru toate cadrele didactice, personalul didactic auxiliar, personalul nedidactic, prescolari, scolari si parintii acestora.
ROI reglementeaza modul de organizare si functionare a MCC, comportamentul si tinuta copiilor, si a intregului personal al MCC.
OBIECTIVE GENERALE:

In toata activitatea desfasurata in invatamantul prescolar se respecta dreptul copilului la joc si anume un joc educativ care ii permite copilului sa se dezvolte fara a simti ca este obligat sa invete.
Cream posibilitatea ca fiecare copil sa se dezvolte in propriul sau ritm si ii dezvoltam increderea in sine.

Ne propunem sa ajutam copiii sa discearna intre adevaratele valori ale vietii (adevar, respect, incredere) si celelalte valori relative.
Promovam educarea copiilor prin reflectie la ceea ce s-a intamplat si mai putin educarea prin sistemul de pedeapsa si recompensa.
Incurajam copiii sa se cunoasca inca de timpuriu si sa isi aleaga singuri destinul, liberi de orice prejudecata si conventie.
Asiguram normele de igiena si securitate pe parcursul programului scolar.

Colaboram cu familiile copiilor intelegand ca numai bazandu-ne si pe suportul dumnealor vom reusi sa ducem la indeplinire obiectivele noastre in totalitatea lor.
PROGRAMUL DE FUNCTIONARE AL MCC

Programul MCC pentru activitatea de Gradinita este:

1) Program scurt ‘A’:    08:15 – 12:00 (inviorare prin joc si povestire, element de noutate, gustare de fructe, program instructiv – educativ / jocuri in aer liber)

2) Program scurt ‘B’:    08:15 – 13:00 (program scurt ‘A’ si pranz)

3) Program lung‘A’:  08:15 –18:00 (program scurt ‘B’, program de somn, gustare de dupa-amiaza, consolidarea cunostintelor, activitati extracuriculare, jocuri in aer liber, surprize).
4) Program lung ‘B’:     08:15 – 19:00  (program lung ‘A’ + activitati optionale)

5) Program ‘C’:
      16:00 – 18:00  (activitati din program lung ‘A’)

6) Program ‘D’:
      16:00 – 19:00  (activitati din program lung ‘B’)

Programul MCC gen Club cu tarif orar (fara angajamentul de a veni zilnic) se desfasoara intre orele 09:00 – 13:00 ( copilul putand fi adus de la minim 1 ora la maxim 4 ore). 

In acest caz se vor prezenta analizele de baza ale copilului dupa cum urmeaza: (1) aviz epidemiologic de la medicul de familie sau orice pediatru avizat valabil in luna in care se aduce copilul la club, (2) examen coproparazitologic si (3) exudat nazo-faringian nu mai vechi de 4 luni de zile.
Mentionam ca in ceea ce priveste programul pentru gradinita intarzierea la sosirea-predarea copiilor afecteaza intreg procesul formativ– educativ.

Se admite sosirea dimineata pana la maxim 09:30 a.m. in conditiile in care copilul a mancat deja acasa. Daca isi va manca snack-ul la gradinita sosirea trebuie sa aiba loc pana la 09:00 a.m. unde va fi ajutat de personal sa manance de asa natura ca la ora 09:30 sa poata incepe programul educativ.
SECURITTAEA, SIGURANTA SI SANATATEA COPIILOR
Securitatea gradinitei este asigurata pe urmatoarele cai:

1) De catre personalul administrativ de intretinere
2) Accesul in miniclub al copiilor, personalului, parintilor si a altor persoane se face printr-o singura intrare, intrarea principala aflata sub supravegherea personalului administrativ.

3) Toate persoanele straine care viziteaza miniclubul sunt mentionate intr-un Registru de Vizite.

4) Personalul MCC semneaza in Condica de Prezenta la sosirea si plecarea in/din incinta miniclubului.

5) Persoanele straine au acces limitat in miniclub, il vor vizita numai insotiti de personalul desemnat si vor respecta normele de igiena in vigoare.

6) Parasirea incintei sau a curtii miniclubului este strict interzisa de catre copii in timpul programului, exceptie facand insotirea lor de catre personalul didactic.
7) In situatia in care parintii deleaga o alta persoana sa preia copilul de la miniclub, pentru sporirea masurilor de securitate, vor prezenta o adresa scrisa cu datele persoanei respective, semnata de parintii copilului si vor confirma telefonic  trimiterea solicitarii.

Siguranta si Sanatatea copiilor este asigurata pe urmatoarele cai:

1) Pentru protectia copiilor rugam respectuos parintii sa nu ii aduca in colectivitate daca sunt bolnavi sau daca sunt sub tratament medical strict. Periodic vom face triaj medical cu asistent / doctor. Accesul cu medicamente nu este permis.

2) Pentru prevenirea accidentelor si a conflictelor dintre copii, precum si pentru incurajarea comunicarii si relationarii intre copii, este interzis accesul copiilor in miniclub cu telefoane mobile

3) Este permis accesul copiilor cu maxim o jucarie (daca au una preferata) insa personalul MCC nu poate fi tinut responsabil pentru o eventuala pierdere sau deteriorare a jucariilor proprii copiilor.

ORGANIZAREA INTERNA A ACTIVITATII IN MCC
Programul zilnic al copiilor se desfasoara pe baza unei planificari elaborate de educatoare, specifica pentru fiecare grupa de varsta. Aceasta respecta prevederile planului de invatamant si este flexibila in sensul completarii ei cu programe dezvoltate in centrul nostru sau cumparate de la institutii specializate.
Este interzis personalului MCC sa primeasca bunuri, foloase, avantaje de orice tip din partea parintilor, sa mediteze  sau sa ingrijeasca copiii miniclubului in afara programului pentru a nu crea favoruri sau diferente intre copii.
Parintii vor primi rapoarte semestriale/anuale care reflecta evolutia fiecarui copil si comentariile competente ale educatoarei.
COMPORTAMENTUL PERSONALULUI MCC

Intreg personalul MCC va comunica atat cu parintii cat si cu copiii pe un ton potrivit si politicos.
Personalul MCC se va comporta la fel cu toti copiii fara a favoriza vreun copil si va emite caracterizari obiective si competente la fiecare sfarsit de semestru.

COMPORTAMENTUL COPIILOR

Copiii care frecventeaza miniclubul sunt rugati sa aiba un comportament manierat care sa nu ii puna in pericol  pe ei sau pe colegii lor si o tinuta decenta specifica varstei (fara bijuterii mari sau valoroase, farduri, tunsori extravagante sau parul vopsit). Aici este mult apreciata cooperarea parintilor.
La intrarea si iesirea din minclub copiii sunt rugati sa respecte urmatoarele reguli:

1) sa evite aglomerarea la intrarea sau iesirea in/din incinta;
2) sa se deplaseze in ordine si fara sa alerge sau sa se impinga;
3) sa acorde prioritate copiilor mai mici;
4) sa nu blocheze usile, caile de acces, grupurile sanitare;
In incinta miniclubului copiii trebuie sa respecte urmatoarele reguli sub indrumarea cadrelor didactice:

1) sa pastreze curatenia in grupe, in curte si spatiile conexe;
2) sa nu se impinga, sa isi puna piedici, sa se muste, sa se bata;
3) sa nu se urce pe mese, banci, paturi, pervazul ferestrelor;
4) sa nu umble la instalatia electrica (care este oricum blocata in calea accesului copiilor) si aparatura electronica;
5) sa manifeste o atitudine cuviincioasa si respect pentru cadrele didactice, colegi si fata de intreg personalul MCC;
6) sa manifeste intelegere si respect fata de copiii cu handicap;
7) sa nu manisfeste atitudini si gesturi necuviincioase precum: injurii, semne obscene, cuvinte jignitoare;
8) sa nu deterioreze bunurile miniclubului;
9) este strict interzisa introducerea in miniclub a artificiilor, petardelor, pocnitorilor, substantelor inflamabile si a altor obiecte periculoase;
PARINTII 
Pentru o buna comunicare si relationare cu parintii, miniclubul, prin personalul desemnat, se obliga sa trimita periodic chestionare cu propuneri, sugestii, observatii si sa invite periodic parintii la intalniri si consiliere.

Parintii se obliga sa cunoasca si sa respecte prevederile ROI al MCC.

Parintii, ca model comportamental pentru copii, sunt rugati sa trateze politicos intreg personalul MCC, sa comunice conducerii / cadrelor didactice orice nemultumire, propunere, sugestie, sa rezolve pe cale amiabila eventuale nedorite conflicte cu personalul MCC sau cu alti parinti.
OBLIGATIILE FINANCIARE PENTRU ANUL 2010
Tarifele generale pentru perioada Septembrie 2010 – Iunie 2011 sunt:
Program scurt ‘A’ – 600 Ron
Program scurt ‘B’ – 850 Ron
Program lung  ‘A’ – 1050 Ron

Program lung  ‘B’ – 1150 Ron

Program C - 
      450 Ron

Program D -             550 Ron

Program Club (tarif orar) :
1 ora – 25 Ron





2 ore – 40 Ron





3 ore – 50 Ron





3 ore + pranz – 65 Ron
Tarifele anuntate nu se majoreaza pe parcursul anului scolar in curs decat in situatia in care cursul leului se majoreaza cu peste 5% de la cursul de referinta stabilit la 1 Sept 2010, care este de 1 Euro = 4,23 Ron.
Orice eventuala majorare se anunta cu 30 de zile inainte de intrarea in vigoare.

Parintii pot fi solicitati ulterior inscrierii copilului sa contribuie cu o suma (ce nu va depasi 150 ron) pentru suportul educational care se achizitioneaza o singura data pe an pentru fiecare copil.
De asemenea pot aparea costuri suplimentare optionale in cazul organizarii unor excursii, tabere, evenimente, serbari, spectacole.

SCOATEREA COPILULUI DIN EVIDENTA MCC SE FACE IN URMATOARELE SITUATII:

1) la absolvirea anului scolar;

2) pentru nerespectarea ROI;
3) la cererea scrisa a parintelui, caz in care copilul se considera retras;
4) pentru neachitarea tarifului de scolarizare in termenii contractuali;
5) in cazul in care copilul absenteaza doua saptamani consecutive, fara motivare;
ASPECTE FINALE

Subsemnatul………………………………………………………………………..in calitate de parinte al copilului……………………………………………………………………..inscris in grupa ……………………………
am citit ROI si sunt de acord sa-l respect si sa ma supun regulilor de functionare si organizare ale MCC
Data: 

